Diari Oficial de la Generalitat Valenciana


Sumari del DOGV 7270, del 09-05-2014 (2014/3909)

Notificació de la sentència dictada en el procediment ordinari número 1219/2009.
--------------------------------------------------------------------------------

### Dades del document

Número de DOGV
:   7270

Data del DOGV
:   09-05-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3909


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el procediment ordinari número 1219/2009. [2014/3909]  
En el procediment ordinari 1219/2009, seguit a instàncies de Sofía Ramos Bermúdez i José Manuel López González contra Bancaixa i Europlayas Hoteles y Resorts, SL, s'ha dictat la sentència que, literalment, diu el següent:  
  
«Sentència número 216/2013  
Benidorm, 12 de juliol de 2013  
Dispositiva  
1. Estime íntegrament la demanda interposada per Sofía Ramos Bermúdez i José Manuel López González, els quals compareixen representats per la procuradora la senyora Cortés Claver, i declare realitzat d'acord amb el dret l'exercici del dret d'assistiment del contracte de transmissió de drets d'aprofitament per torn número EB 88/2008, subscrit amb la mercantil hui demandada Europlayas Hoteles y Resorts, SL, i acompanyat com a document 1 de la demanda, d'1 de març de 2008, i els seus annexos aportats, sobre un apartament assenyalat amb el número 260, 15 d'orde general, integrat en el conjunt residencial Flamingo Albir Garden, de l'Alfàs del Pi, partida Albir o Guixa, hui carrer de Sant Pere, 14, i que és la finca registral 13178 del Registre de la Propietat de Callosa d'En Sarrià, Alacant, i per al pagament de la qual els actors van acceptar una lletra de canvi per un import de 17.334,00 euros, número OA1363588, la nul·litat de la qual expressament es declara com a efecte de l'exercici, ajustat a dret, del dret de desistiment del contracte que va motivar la seua acceptació, i a la devolució de la qual, per mitjà d'entrega física de la mateixa lletra de canvi, està obligada la demandada en el termini d'un mes a comptar des de la data de notificació d'esta resolució. Igualment queden resolts qualssevol altres compromisos acceptats, com la sol·licitud d'inscripció al Club RCI d'intercanvi (doc. núm. 5 de la demanda).  
2. Que, com a conseqüència i efecte de l'anterior pronunciament, dispose la resolució del contracte de préstec mercantil vinculat al contracte subscrit pels demandants amb la demandada Bancaixa, i que va ser autoritzat el 3 de març de 2008, per un import de 17.334.10 euros, pel notari de Sabadell, José Atonio García Vila (doc. núm. 1 de la contestació), incorporada al protocol de l'esmentat fedatari i en el seu llibre registre d'operacions amb el número 224; amb la conseqüència de devolució als actors de totes les quantitats per estos abonades amb motiu del préstec d'1 de març de 2008 per a finançar la suma de 17.334.00 euros, que es va entregar a Europlayas, Hoteles y Resorts, SL, des de la seua formalització fins a la data d'esta resolució; i retrotraure els seus efectes a la data del concert contractual, més interessos legals des de la interpel·lació judicial, que s'incrementaran en dos punts des de la data d'esta resolució, i fins al seu complit pagament.  
  
3. Impose les costes a les codemandades, Europlayas Hoteles y Resorts, SL, que es troben en parador desconegut, i expedisc este edicte a fi que valga de notificació de forma deguda.»  
  
Benidorm, 15 d'abril de 2014.- La secretària judicial: María José Amador Santularia.